**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330**

**SERVICIUL RELAŢII CU CONSILIERII,**

**SECRETARIAT ŞI ARHIVĂ**

**Nr. 7069 din data de 5.02.2024**

**ANUNȚ**

Municipiul Târgu Mureș organizează, în conformitate cu prevederile Legii nr. 52/2003 privind transparența decizională în administrația publică, cu modificările și completările ulterioare, o întâlnire în cadrul căreia va fi supus în dezbatere publică următorul proiect de act normativ:

**Proiect de hotărâre privind aprobarea Metodologiei ( Regulament/Ghidul solicitantului) acordării finanţărilor nerambursabile din fondurile bugetului local al municipiului Târgu Mureş pentru proiecte culturale**

**Dezbaterea,** organizată la solicitarea mai multor structuri sportive , va avea loc în data de **12.02.2024, începând cu orele 12⁰⁰,** la sediul Municipiului Târgu Mureș, P-ța Victoriei nr. 3, în sala 45, etaj. 1

**Precizăm faptul că Ordinea de zi a dezbaterii publice are următorul cuprins:**

* **Prezentarea:**
* **Sesiune de întrebări și răspunsuri, propuneri.**

La această dezbatere sunt invitate să participe persoanele interesate de subiect. Pentru o bună desfășurare, vă rugăm să pregătiți observațiile punctuale.

Fiecare participant, după intrarea în sala de ședință, se va înscrie pe lista de persoane prezente la dezbaterea publică, având asupra sa actul de identitate, respectiv dovada calității de reprezentant al persoanei juridice, după caz.

Participanții vor avea la dispoziție maxim 5 minute pentru prezentare. Acest interval a fost stabilit pentru a oferi posibilitatea unui număr cât mai mare de participanți să își exprime propunerile și sugestiile referitoare la proiectul de act normativ.

Dezbaterea publică se va încheia în momentul în care toți solicitanții înscriși la cuvânt și-au exprimat recomandările cu referire concretă la proiectul de act normativ în discuție.

Proiectul de hotărâre și documentele aferente acestuia pot fi consultate *la sediul Municipiului Târgu Mureș, P-ța Victoriei nr. 3 și* *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administraţia) *locală/Consiliul Local/Transparenţă Decizională (acte normative)* [*LINK*](https://www.tirgumures.ro/proiectehad/index.php?dir=2024/Referat%20si%20PHCL%20Metodologie%20proiecte%20culturale/)

Pentru informații suplimentare, vă rugăm să contactați Serviciul Relații cu consilierii, secretariat și arhivă la telefon: 0265/268 330, int. 192, sau prin intermediul adresei de e-mail: [infopublic@tirgumures.ro](mailto:infopublic@tirgumures.ro).

**Responsabil Legea 52/2003 privind transparența decizională în administrația publică**

**Amza Adela Cristina**